GEL ชื่นใจ Q2/59 กำไรเพิ่ม 36%
GEL ชื่นใจ Q2/59 กำไรเพิ่ม 36% มาที่ 24.48 ลบ. จากปีก่อนมีกำไร 17.98 ลบ. หลังมีรายได้จากการส่งมอบงานผลิตภัณฑ์คอนกรีตสําเร็จรูปเพิ่มขึ้น ขณะที่ 6 เดือนแรกมีกำไรอยู่ที่ 83.19 ลบ. เพิ่มขึ้น 363% จากปีก่อนมีกำไร 17.99 ลบ.
15 ส.ค. 2559

บริษัท เจนเนอรัล เอนจิเนียริ่ง จำกัด (มหาชน) หรือ GEL รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 24.48 ล้านบาท หรือมีกำไรสุทธิ 0.00453 บาทต่อหุ้น เพิ่มขึ้น 36% จากช่วงเดียวกันของปีก่อนที่มีกำไรสุทธิ 17.98ล้านบาท หรือมีกำไรสุทธิ 0.00323 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีการส่งมอบงานผลิตภัณฑ์คอนกรีตสําเร็จรูปเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 83.19 ล้านบาท หรือ 0.0154 บาทต่อหุ้น เพิ่มขึ้น 363% จากช่วงเดียวกันของปีก่อนที่มีกำไรสุทธิ 17.99 ล้านบาท หรือ 0.00323 บาทต่อหุ้น